

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Súkromná základná škola, Dneperská 1, Košice |
| 1. Názov projektu | **Nielen doučovanie ale „daco vecej“** |
| 1. Kód projektu ITMS2014+ | 312011R043 |
| 1. Názov pedagogického klubu | **Pedagogický klub učiteľov slovenského jazyka** |
| 1. Dátum stretnutia pedagogického klubu | 7.9. 2020 |
| 1. Miesto stretnutia pedagogického klubu | Zborovňa II. stupňa |
| 1. Meno koordinátora pedagogického klubu | Mgr. Jana Gičová |
| 1. Odkaz na webové sídlo zverejnenej správy | www.dneperska.sk/szsprojekt2019 |

|  |
| --- |
| 1. **Manažérske zhrnutie:**   **Anotácia:**  Cieľom zasadnutia klubu je venovať pozornosť dištančnému vzdelávaniu, ktoré prebiehalo v minulom školskom roku z dôvodu šírenia vírusového ochorenia COVID-19, zamerať sa na kladné aj záporné stránky toho typu vzdelávania.  **Kľúčové slová:** dištančné vzdelávanie, elektronické vzdelávanie e-learning, kontakt medzi učiteľom a žiakom, socializácia žiakov |
| 1. **Hlavné body, témy stretnutia, zhrnutie priebehu stretnutia:** 2. Dištančné (elektronické) vzdelávanie 3. Pozitíva elektronického vzdelávania 4. Negatíva elektronického vzdelávania     Téma stretnutia: Špecifiká výučby počas dištančného vzdelávania  V súvislosti s nariadenou karanténou žiakov (aj učiteľov) z dôvodu šírenia vírusového ochorenia COVID-19 sa v minulom školskom roku nevyučovalo kontaktnou formou výučby, ale učitelia boli donútení využiť dištančnú formu vzdelávania. Členky klubu sa jednoznačne zhodli, že využívanie počítačových sietí a informačných služieb je dnes už neoddeliteľnou súčasťou vyučovacieho procesu. Typickým príkladom takejto formy vzdelávania je e-learning (elektronické vzdelávanie).  Po výmene skúseností dospeli k niekoľkým možnostiam využívania tohto typu vzdelávania:   * samostatné vzdelávanie – keď žiak používa príslušnú technológiu, ale nie je v danej chvíli pripojený k učiteľovi, ani k ostatným spolužiakom * „živé“ vzdelávanie – učiteľ aj žiaci sú za použitia príslušnej technológie v danej chvíli v kontakte.   Medzi pozitívne stránky tohto vzdelávania členky klubu uvádzali hlavne možnosť výučby kedykoľvek a kdekoľvek. Ďalším kladne hodnoteným bol postreh, že pri elektronickom vzdelávaní je možné poskytnúť učebný materiál veľkému množstvu žiakov, v rovnakom momente a v pomerne krátkom čase. Okrem toho sa môžu na vyučovacom procese zúčastniť aj žiaci, ktorí by napr. zo zdravotných dôvodov nemohli v ten deň prísť do školy.  A naopak medzi negatívnymi postrehmi sa objavili: izolácia učiteľ a žiak, izolácia od všetkých spolužiakov, nedostatok vizuálneho kontaktu, nedostatočne zachytená neverbálne komunikácia.  V neposlednom rade sa objavil argument technického zabezpečenia, resp. nedostatočného technického vybavenia - na strane žiakov, ale aj učiteľov.  Z pohľadu žiakov sa ešte medzi pozitívami objavil fakt, že elektronická forma vzdelávania ich naučila samostatnosti, zlepšila ich zručnosti v práci s počítačom aj s internetom, naučila ich efektívnejšie využívať čas strávený v domácom prostredí.  Naopak väčšina žiakov negatívne ohodnotila nedostatok osobných kontaktov, nedostatok spoločných aktivít so svojou triedou.  V závere stretnutia odznel názor, že dištančné vzdelávanie je využívané v niektorých krajinách vo väčšej miere a hľadá si svoje miesto aj na Slovensku, ale v najbližšom čase pravdepodobne nenahradí kontaktnú formu vzdelávania. |
| 1. **Závery a odporúčania:**   V závere stretnutia sa členky zhodli na tom, že žiaci vybraných ročníkov sa na hodinách slovenského jazyka a literatúry radi tvorivo prezentujú v ústnej aj písomnej podobe. Úlohou učiteľa ostáva ich v tom podporovať a usmerňovať – pri písomnom prejave je potrebné dbať na správne aplikovanie jazykovedných vedomostí a pri ústnom prejave netreba zabúdať na adekvátne aplikovanie poznatkov verbálnej aj neverbálnej komunikácie. Prijaté závery vzala na vedomie aj p. Melišová, ktorá sa časti zasadnutia klubu tiež zúčastnila. |

|  |  |
| --- | --- |
| 1. Vypracoval (meno, priezvisko) | Mgr, Jana Gičová |
| 1. Dátum | 11.09.2020 |
| 1. Podpis |  |
| 1. Schválil (meno, priezvisko) | RNDr. Miriam Melišová |
| 1. Dátum | 30.09.2020 |
| 1. Podpis |  |